ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2022 թվականի \_\_\_\_\_\_\_\_\_\_\_\_\_ \_\_\_\_\_\_\_ -ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ԱՊՐԻԼԻ 15-Ի N 284 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

N \_\_\_\_-Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2008 թվականի ապրիլի 15-ի ««Ժողովրդական» և «վաստակավոր» պատվավոր կոչումների արժանացած անձանց ամենամսյա պատվովճարի նշանակման և վճարման կարգն ու չափը սահմանելու մասին» N 284 որոշմամբ սահմանված հավելվածում կատարել հետևյալ փոփոխությունները և լրացումները.

1) 2-րդ կետի 2-րդ պարբերությունում «թոշակառու» բառը փոխարինել «կենսաթոշակառու» բառով և պարբերությունից հանել «կամ չի կատարում վճարովի այլ աշխատանք» բառերը.

2) 4-րդ կետում «դիմումի» բառից հետո լրացնել «(այսուհետ՝ դիմում)» բառերը, «Արցախի Հանրապետության աշխատանքի, սոցիալական և միգրացիայի հարցերի» բառերը փոխարինել «Արցախի Հանրապետության սոցիալական զարգացման և միգրացիայի» բառերով, ««Միասնական սոցիալական ծառայություն»» բառերից առաջ լրացնել «աշխատակազմի» բառը և կետից հանել երկրորդ և երրորդ պարբերությունները.

3) 5-րդ կետից հանել «պատվովճար նշանակող», «կամ Արցախի Հանրապետության դիվանագիտական ծառայության մարմինների», «կամ փոստային բաժանմունքի դրոշմակնիքի վրա նշված» բառերը և առաջին պարբերության երկրորդ նախադասությունը, իսկ երկրորդ պարբերությունում «տեղեկացնում են» բառերը փոխարինել «տեղեկացնում է» բառերով.

4) 6-րդ կետում «հաջորդ» բառը փոխարինել «տվյալ» բառով.

5) 7-րդ կետում «օրենքով» բառից առաջ լրացնել ««Պետական կենսաթոշակների մասին»» բառերը.

6) 11-րդ կետում՝

ա. առաջին և երկրորդ պարբերություններից հանել «կամ վճարովի այլ աշխատանք կատարելու» բառերը,

բ. երրորդ պարբերությունում «վերադարձման» բառից հետո լրացնել «Արցախի Հանրապետության պետական բյուջե» բառերը.

7) 12-րդ կետում՝

ա. հանել «կամ վճարովի այլ աշխատանքից» բառերը,

բ.հանել «կամ Արցախի Հանրապետության դիվանագիտական ծառայության մարմիններ» բառերը.

8) 12-րդ կետից հետո լրացնել հետևյալ բովանդակությամբ նոր 13-րդ կետ.

«13. Դադարեցված պատվովճարի վճարումը վերսկսվում է, եթե անձը չունի ավել վճարված պատվովճարի գծով Արցախի Հանրապետության պետական բյուջեի նկատմամբ պարտավորություն:»:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից, բացառությամբ 1-ին կետի 1-ին ենթակետի, 6-րդ և 7-րդ ենթակետերի «ա» պարբերությունների, որոնց գործողությունը տարածվում է 2022 թվականի հունվարի 1-ին և դրանից հետո ծագած հարաբերությունների վրա:

3. Եթե «վաստակավոր» պատվավոր կոչման արժանացած և պետական կամ համայնքային պաշտոն չզբաղեցնող անձի պատվովճարի իրավունքն առաջացել է մինչև սույն որոշումը ուժի մեջ մտնելը, ապա նրան պատվովճար է նշանակվում կամ դադարեցված պատվովճարի վճարումը վերսկսվում է՝

1) 2022 թվականի հունվարի 1-ից, եթե 2022 թվականի հունվարի 1-ի դրությամբ նա ունի պատվովճարի իրավունք և գրավոր դիմումն ու անհրաժեշտ փաստաթղթերը Արցախի Հանրապետության սոցիալական զարգացման և միգրացիայի նախարարության աշխատակազմի «Միասնական սոցիալական ծառայության» գործակալության տարածքային բաժին (այսուհետ տարածքային բաժին) են ներկայացվել մինչև 2022 թվականի հոկտեմբերի 1-ը.

2) պատվովճարի իրավունքն առաջանալու ամսին հաջորդող ամսվա 1-ից, եթե նրա պատվովճարի իրավունքն առաջացել է 2022 թվականի հունվարի 1-ից հետո և գրավոր դիմումն ու անհրաժեշտ բոլոր փաստաթղթերը տարածքային բաժին են ներկայացվել մինչև 2022 թվականի հոկտեմբերի 1-ը.

3) գրավոր դիմումն ու անհրաժեշտ փաստաթղթերը տարածքային բաժին ներկայացնելու ամսվան հաջորդող ամսվա 1-ից, եթե դրանք ներկայացվել են 2022 թվականի հոկտեմբերի 1-ից հետո:

|  |  |
| --- | --- |
| «Հաստատում եմ» |    |
|     |     |
| ԱՐՑԱԽԻ ՀԱՆՐԱՊԵՏՈՒԹՅԱՆՆԱԽԱԳԱՀ |  Ա. ՀԱՐՈՒԹՅՈՒՆՅԱՆ |

2022 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ԱՊՐԻԼԻ 15-Ի N 284 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Նախագծի ընդունումը պայմանավորված է Լեռնային Ղարաբաղի Հանրապետության կառավարության 2008 թվականի ապրիլի 15-ի ««Ժողովրդական» և «վաստակավոր» պատվավոր կոչումների արժանացած անձանց ամենամսյա պատվովճարի նշանակման և վճարման կարգն ու չափը սահմանելու մասին» N 284 որոշման դրույթները «Արցախի Հանրապետության պետական պարգևների և պատվավոր կոչումների մասին» օրենքի դրույթներին համապատասխանեցնելու և հստակեցումներ կատարելու անհրաժեշտությամբ:

2. Առկա իրավիճակը

Լեռնային Ղարաբաղի Հանրապետության կառավարության 2008 թվականի ապրիլի 15-ի N 284 որոշման համաձայն՝ անձը պատվովճարի իրավունք ունի, եթե թոշակառու է (չի զբաղեցնում պետական և համայնքային պաշտոն կամ չի կատարում վճարովի այլ աշխատանք): «Արցախի Հանրապետության պետական պարգևների և պատվավոր կոչումների մասին» օրենքում կատարված փոփոխությունների համաձայն՝ անձը պատվովճարի իրավունք ունի, եթե կենսաթոշակառու է (չի զբաղեցնում պետական և համայնքային պաշտոն):

3. Կարգավորման նպատակները

Նախագծով առաջարկվում է Լեռնային Ղարաբաղի Հանրապետության կառավարության 2008 թվականի ապրիլի 15-ի N 284 որոշման դրույթները համապատասխանեցնել «Արցախի Հանրապետության պետական պարգևների և պատվավոր կոչումների մասին» օրենքի դրույթներին և հստակեցնել «ժողովրդական» և «վաստակավոր» պատվավոր կոչումների արժանացած անձանց ամենամսյա պատվովճարի նշանակման, վճարման, վճարի դադարեցման և վերսկսման հետ կապված հարաբերությունները:

 4. Ակնկալվող արդյունքը

Նախագծի ընդունման դեպքում կիրականացվի սույն հիմնավորման 3-րդ կետում նշված նպատակը:

 5. Նորմատիվ բնույթի հիմնավորվածությունը

 Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

 ՆԱԽԱՐԱՐ Ա. ՊԵՏՐՈՍՅԱՆ